text: 56-årig forsvundet
  10 maj 2015 kl. 12.14
  Politiet efterlyser en 56-årig nedtrykt mand.
  Sydøstjyllands Politi efterlyser den 56-årige Viggo Hansen fra Bøgballe ved Uldum.
  Han forlod sit hjem natten til søndag i nedtrykt sindstilstand.
  Han er formentligt kørende i en sølvgrå Land Rover Defender, årgang 2000, med registreringsnummeret FA 81 369.
  Viggo Hansen er 56 år, ca. 175 cm høj, almindelig til kraftig af bygning, har kort gråligt hår og bærer briller.
  Ved du noget hører politiet gerne fra dig på tlf. 114.
  